
Auctore  Joanne  Thomson. 


Q,UALis  extiterit  Febris  inter  naves,  dum  Bata- 
vige  commorarer,  Uteris  hie  tradere  consilium  est. 
Atque  cum  loci  descriptio  saepe  morbis  ejusdem 
illustrandis  utilis  inveniatur,  compendiaria  quse- 
dam  ejusmodi  ante  morbum  ipsum  delineatio  ut 
tradatur,  conferet. 

REGIONIS  DESCRIPTIO. 

Batavia,  insulae  Javae  portus  opulentus,  sub 
eirculos  6°  10'  Latitudinis  australis,  et  106*  51' 
Longitudinis  a  Londino  orientalis,  sita  est;  Op- 

pidum  in  loco  sinus  amplissimi  quam  maxime  re- 
ducto,  sedem  habet,  quern  ab  ortu  et  occasu  pro- 
montoria  defendunt,  insularum  exiguarum  conge- 
ries, ab  anteriore  parte  respiciunt.  Terra  molli- 
ter  a  tergo,  nimirum  a  septentrionibus  se  tollit, 
ut  ad  millia  qusedam  passuum  interius  altitudi- 
nem  baud  mediocrera  attingere  videatur. 

Hunc  sinum  decima  circiter  bora  quaque  matu- 
tina  aura  maritima  revisit,  noctu  terrestris.  Oppi- 
dum  palude  propemodum  circumdatum  :  et  in  ipso 
spatio,  eidem  ac  mari  interjecto,  planities  qusedam 
noxia  lutulentaque  posita  est,  quam  maris  per  ali- 
quot ulnarum  centurias,  in  seculo  prasterito  reces- 
su  accolae  relictam  perbibent.  Canales  quoque 
plurimi,  plerique  ruinosi,  oppidum  usquequaque 
intersecant,  atque  brevia  fluminis  aestuarium  obsi- 
dent,  quo  illuc  advenis,  atque  per  base  scaphia 
etiam  manu  protrahi  saepe  necesse  est.  Eadem 
circa  se  animalia  ac  vegetabilia  putrida  undique 
coUigere  videntur,  deficiente  nimirum  aquse  alti- 
tudine,  quanta  iisdem  extrorsum  in  sinum  prove- 
hendis  sufFecisset.  Variis  igitur  de  bis  originibus 
miasmata  affatim  evolvi  necesse  est,  quae  coeli  ar- 
dore  adjuta  febres,  quod  metuendum  erat,  diris- 
simi  in  genii  procreant. 


DE  FEBRl  ENDEMICA  BATAVIiE.  3 

Bataviam  septimo  Martis  meiisis  die  aniii  sa- 
lutis  1832,  appulimiis,  ipsa  sub  fine  tempestatis 
pluvialis,  iionaque  jam  liebdomade  navigatioiiis 
hue  ex  Australasia.  Nautae  omnesque  in  nave  op- 
tima valetudine  hactenus  fruebantur :  atque  hie 
ad  ineuntem  Junium  commorati  sumus. 

Thermometrum  Fahrenheit!  in  mense  Mar- 
tio  a  gradu  77°  ad  86°  vacillabat ;  in  Aprili  ab  80' 
ad  86° ;  in  Maio  ab  80°  ad  90° ;  maximus  calor 
fere  ad  tertiam  post  meridiem  horam. 

In  nostra  nave,  prima  febris  die  29.  Martii, 
hoc  est,  tertia  jam  hebdomada  post  adventum,  oc- 
currit.  In  universum  vero  per  naves  quserendo 
didici,  febrem  raro  ante  secundam  vel  tertiam 
hebdomadam  post  adventum  suum,  supervenire. 

HISTORIA  MORBI. 

NoNNULLis  languoris  lassitudinisque  sensus, 
cum  appetitus  jactura,  capitis  item  que  dor  si  lum- 
borumque  dolore,  obrepit,  paucis  horis,  aliquaudo 
toto  die,  antequam  morbum  se  ostendisse  jure  di- 
camus.  Plerisque  tamen  accessus  subitus,  sine 
ullo  monitu  praevio  erat,  atque  signa  quse  sequun- 
tur,  frequentissima  videbantur. 

Protiims  ab  initio  aeger  occupatus  est  sensu  dc- 
bilitatis,  algoris  per  cutem  repentis,  raro  tamen 
ill  liorrores  traiiseuntis,  vertigiiic,  vel  capitis  do- 
lore,  piilsu  celeri,  tenui,  lingua  parum  mutata, 
vultu  pallido  et  anxio.  Hsec  signa  fere  brevi  dii- 
rabaiit  spatio,  quod  frigidum  febris  stadium  quo- 
dammodo  vocari  potest :  sed  adeo  brevi,  ut  paucu- 
lis  tan  turn  exemplis  egomet  observare  posseni. 

Renixus  cito  exoriebatur,  cutis  arida  siccaque, 
vultus  sanguine  suffusus*  fiebat,  cum  temporum 
pulsatione,  gravitatis  supra  oculos  sensu  :  ventri- 
culi  turba,  crebroque  vomitu.  Dolores  dorsi,  lum- 
borum,  membrorum  graves  aderant ;  pulsus  celer, 
durus,  plenus,  lingua  et  fauces  siccae,  cum  multa 
siti,  alvo  fere  adstricta,  respiratione  celeri.  Vul- 
tus admodura  plerumque  anxius  erat ;  atque  sum- 
mo  paroxysmo  saepe  delirium.  Nihil  de  urinae 
statu  dixi,  quia  in  omnibus  regionibus  calidis, 
etiam  in  salute,  parca  haec  et  saturato  colore  est, 
citoque,  quiescens,  fcetida  evadit. 

Haec  signa  per  aliquot  decem  plerumque  aut 
quindecim  hor^s,  aucta  vehementia  ingruunt,  cum 
humor  in  cute  evadit,  sitis  minuitur,  pulsus  len- 
tior  moUiorque  fit,  magna  cum  diminutione,  vel 
fere  universa  absentia  capitis  doloris,  vcntriculi 


DE  FEBlll  ENDEMICA  BATAVIiE. 


5 


perturbati,  aliorumque  ejusmodi  signorum,  atque 
iiouniillis  tanta  superveniebat  remissio,  uti,  raorbo 
homo  ill  toto  liberatiis  videretur,  iit,  si  turn  me- 
dico banc  febrem  non  uSu  satis  edocto  ostensus, 
eum  vix  omiiiiio  segrotare  hie  judicaverit.  Sed  pe- 
nitus  exploranti,;quamvis  aeger  saepe  nunc  se  nihil 
pati  confirmet,  loquela  tamen  gestiisque  solito  ra- 
pidiores,  pulsus  tenuiores  citioresque  sunt,  atque 
aspectus  quidam  oculomm  singularis  adest,  neque 
descriptu  facilis,  sed  qui  turbidus,  semiopacus, 
nihilque  exprimens,  oculo  piscino  cocto,  quam  cui- 
vis  rei  mihi  notae,  similior  apparebat.    Nitore  suo 
proprio  prorsus  carebat,  atque,  ni  fallor,  eo  magis 
quo  periculo  pleniora  exempla  quibus  vidi. 

Tempus  remissionis  varium  fuit.  NonnuUis, 
prsecipue  ab  initio  protinus  morbi  ad  boras  duo- 
decim  usque  duravit,  donee  priora  mala,  nimimm 
capitis  dolor,  pulsus  celer,  ventriculi  perturbatio, 
aliaque  brevi  redirent. 

Progrediente  morbo,  remissiones  minus  minus- 
que  distinctge  evadunt ;  indicia  ipsa  graviora,  prae- 
sertim  capitis,  ventriculique  mala ;  raro  autem 
utraque  eodem  tempore. 

Sub  lethalem  terminationem,  maxima  in  exem- 
plis  protractis,  pulsus  fit  debilis  et  velox,  lingua 

sordibus  sulcata,  dentes  iisdem  tecti,  os  muco 
viscido  onustum,  sudoribiis  viscosis  per  varias  cor- 
poris partes,  maxinie  per  faciem  pectusque  erum- 
pentibus ;  membra  extrema  frigida,  cum  stupore 
multo,  cutis  aliquando  flavida,  atque  vultus  saepe 
plumbeus.  Nonnullis  alvus  atra,  quasi  gelata, 
iiec  raro  vomitus  materiae  atrse,  post  quae  horae  non 
multae  miseriis  finem  imponunt,  etsi  non  deessent 
quibus,  licet  paucissimis,  haec  conditio  per  viginti 
quatuorque  horas  maneret  antequam  vita  extincta 
esset. 

Stupor  iis  maximus  fuit,  quibus  protinus  ab 
initio  cerebrum  valde  perturbatum  fuerat. 

Vomitus  vero  ater,  vel  purgatio  in  iis  plerum- 
que,  quibus  ventriculus  maxime  affici  visus. 

In  exemplis  lethalibus  mors  a  tertia  ad  decimam 
quartam,  plerumque  tamen  ante  septimam  diem 
accessit. 

Haec  quasi  generalis  mali  species  fuit,  etsi  signa 
saepe  variaverint. 

In  uno  et  gravissimo  exemplo,  pulsus  vix  a 
norma  sanitatis  deflexit ;  sed  in  eo,  accessus  su- 
bitus  erat,  cum  magna  cerebri  oppressions  Hie 
autem  mature  extinctus  est. 

Alii  perpetua  alvi  dejectio  aderat,  coloris  rubri, 

vel  initio  febris,  sanguis  tamen  in  hac  nullo  modo 
deprehendi  potuit.  Viginti  quatuorque  annos 
natus  erat,  pleno  floridoque  corpore,  capillis  Isetis, 
cuticula  liicida.  Per  totum  morbum  ventriculus 
maxime  irritabilis  ei  fuit,  nec  ut  sanguinem  mitti 
sineret,  persuaderi  potuit,  debilitatis,  nimirum, 
maxime  metuens. 

Duo  exempla  cum  hepatis  inflammatione  con- 
juncta  videbantur ;  segri  enim  ipso  impetu  de  do- 
lore  dextri  lateris  cruciante,  pressu  aucto,  quere- 
bantur.  Alteri,  qui  sanguineus  fuit,  hepar  gran- 
dius  videbatur,  sub  finemque  morbi  suppuratio 
evidenter  facta  erat,  atque  abscessus  in  intestina 
se  depleverat,  ut  dejectiones  testabantur.  Idem 
extinctus  est. 

Alter  qui  tenui  fusco  corpore  erat,  resipuit. 
In  utroque  remissiones  minime  distinctse  fuerunt. 

Nocte  qua  Bataviam  adveneram,  jam  septimo 
die  laborantem  vidi.  Apyrexia  absoluta  erat, 
pulsus  vix  non  naturalis,  cutis  frigida  et  humida, 
lingua  albida,  parum  sulcata,  alvus  adstricta :  sed 
eam  oculi  speciem  singularem  quam  antea  memo- 
ravi,  in  viro  deprehendi.  Atque  cum  hoc  pri- 
mum  tempore  morbum  vidissem  non  maguo  ver- 
sari  periculo  eum  putavi.    Curatus  enim  a  navis 

Prsefecfco,  ratioiie  consueta  chirurgoque  oppidi 
laudata,  idem  fuerat ;  iiimirum,  decern  vel  quin- 
decim  calomelanos  grana,  bis  terve  die  hausit; 
et  decern  quidern  ejusdem  grana,  ante  paulo  quam 
viderim,  smnpserat.  ISisi  alvus  mane  solveretur, 
oleum  ricini  sumi  praecepi :  scilicet,  si  alvi  duritia 
sublata  esset,  hominem  morbo  caritm-um  reputans. 
Sed  adventante  Aurora,  cum  navem  ejus  conscen- 
derem,  mortuum  attonitus  inveni :  nimirum,  pa- 
roxysmus  nona  post  meridiem  hora  intervenerat, 
et  hominem  mediam  ante  noctem  sustulerat. 

Aliud  exemplum,  ante  discessum,  mihi  occur- 
rit.  Homo  per  tres  ante  dies  aegrotaverat ;  et  ter- 
tio  die  mane  ipsum  vidi  circumcirca  ambulantem, 
atque  quantum  apparuit,  febre  vacuum :  sed  cum 
specie  oculi  singulari  ilia  memorata.  Vespere 
cum  reviserem,  mortuus  est ! 

DIAGNOSIS. 

In  hoc  morbo  diagnosis  nequaquam  difficilis  : 
nec  alii  sunt  morbi  quibuscum  confundi  possunt, 
nisi, 

1.  Febris  inflammatoria,  qualem  sol,  ebrietas, 
nimiave  exercitatio,  ibi  gignere  consueverint :  quse 

confestim  tamen  remediis  stricte  antiphlogisticis 
tollitur,  nec  iiUas  ostendit  remissiones ;  vel 

2.  Intermittentes  febres,  quae  niliilominus  pri- 
ma remissioiie  facile  agiioscuntur. 

In  febre  enim  Batavise  signa  turn  non  omnino 
recedunt,  apyrexia  multo  brevior  est  quam  inter- 
mittenti  esse  solet.  Quin  toto  tempore  quo  ibi 
commoratus  sum,  ne  unam  quidem  Intermitten- 
tem  febrem  primariam  vidi :  siquando  enim,  nec 
adeo  rara  appareret,  sequela  Remittentis  febris 
manifesta  erat. 

PROGNOSIS. 

Cum  hie  morbus  adeo  rapidus  lethalisque  in 
cursu  suo  sit,  justam  ab  initio  protinus  prognosin 
statuere  difficile  est.  Si  seger  jam  senex,  vel  frac- 
tis  maxime  per  ebrietatem,  corporis  viribus,  est, 
si  ex  alio  morbo  recens  convaluit,  ut  cholera  vel 
dysenteria,  si  sensorium  maximopere  depressum 
videatur ;  vehementer  metuendum  est. 

Sed  contra,  si  aeger  juvenis  est,  probaque  ante 
accessum  valetudine,  tenuique  corpore ;  si  mature 
in  morbo  visus  fuerit,  eventus  faustissimus  spe- 
rari  potest. 

B 

CAUS^. 

Causa  excitans  vel  essentialis  proculdubio 
miasma  paludum  est,  calore  utique,  quern  vehe- 
mentem  esse  supra  vidimus,  exacerbatum. 

Quid  autem  sit  paludum  miasma,  quove  modo 
in  corpore  humano  agat,  hactenus  incognitum  est; 
etsi  diri  ejus  efFectus  his,  qui  ei  obnoxii  fuerint, 
nimis  mauifesti  intelligaiitur. 

Caus^  DisPONENTES  sunt  quaecunque  corpus 
infirmant,  munera  turbant,  praesertim  ebrietas,  ni- 
mia  exercitatio,  morbus  praevius,  metus,  qui  qui- 
dem  diros  prsestat  efFectus,  atque  a  poeta  bene  de- 
scribitur  in  morbo  Indiae  occidentali  iufesto : 

"  Heard,  nightly  plunged  amid  the  sullen  waves, 
The  frequent  corse ;  while  on  each  other  fixt, 
In  sad  presage,  the  blank  assistants  seem'd, 
Silent,  to  ask,  whom  fate  would  next  demand." 

Thomson's  Summer,  1048. 

Egomet  quidem  in  omni  febre  tropica  semper 
subtimere  soleo,  cum  aeger  de  morbi  eventu  ad- 
modum  meticulosus  videtur ;  plerumque  enim  ta- 
les se  morti  animo  suo  destinantes,  revera  mori 
inveni,  etsi  signa  minus  gravia  quam  in  multis 

valetudini  restitutis  apparerent.  An  fieri  potest, 
aiiimum  quid  mali  futurum  sit,  prsesentiat,  quam- 
vis  indicia  adstantes  minus  admonent  ? 

RATIO  MEDENDI. 

Ex  febrientibus  Batavias,  paucos  horroribus  af- 
fectos  vidi.  Quibus  tamen  aderant  (etsi  nihil 
intercipere  febrem  illam  valere  judico),  insigne 
levamen  praebuit,  pedum  in  aqua  calida  lavatio : 
necnon  medicamentum  purgans,  cum  multo  potu 
calido.  Fortassis  et  hoc  stadio  vomitorium  profe- 
cisset,  ni  exhibere  ob  mala  inde  aliis  medicis  de- 
scripta,  et,  ni  fallor,  exaggerata,  metuissem.  Pce- 
nitet  nunc  utique  me  ilhid  non  expertum  esse. 

Praecipua  igitur  curatio  in  duo  consilia  resolvi 
potest, 

1.  Nimiam  actionem  temperare,  ideoque  san- 
guinis congestionem,  in  duobus  visceribus  vitali- 
bus  maxim e  affectis,  arcere. 

2.  Inter  remissionem,  ne  actio  febricitans  mor- 
bosa  redeat,  prohibere. 

Quod  ad  primum  consilium  attinet,  nimirum, 
actionem  nimiam  moderandum,  ilia,  observari 
oportet.    Cum  hie  morbus  semper  cum  aucta  im- 

primis  action e  sit,  atque  in  progressu  mire  ad  ce- 
rebrum ventriculumque  dirigatur,  primum  reme- 
dium  erit 

Sanguinis  missio,  quae  semper  pro  viribus,  vel 
ad  signa  usque  mitiganda,  instituenda  est.  Si 
renixus  quidem  denuo  se  ostendat,  missio  repeta- 
tur,  praesertim  in  robustis  viris ;  non  enim  copia 
unciarum  detractarum,  sed  efficacia  in  morbo  de- 
bellando,  respicienda  est.  Porro,  nec  unquam  a 
venaesectione  absterreri  nos  debilitatis  metu  opor- 
tet ;  persuasissimum  enim  habeo,  multo  plus  peri- 
culi  subfuturum,  si  morbus  curriculum  suum  ab- 
solvere,  nec  interruptus  sinitur,  quam  de  copiosa 
depletione  nasceretur.  Debilitas  sanguinis  misr 
sione  superinducta  longe  minus  periculosa  est, 
longeque  facilius  curatur,  quam  quae  nimia  raorbi 
actione  originem  ducit. 

Ex  numero  febrientium  mediocri,  quibus  san- 
guinem  detraxi,  tres  tantum  mortui  sunt.  Pri- 
mum quidem  nonnisi  dies  aliquot  post  febris  ac- 
cessionem  vidi,  sed  symptomata  mihi  banc  deple- 
tionem  postulare  videbantur.  Secundus  senior 
erat  cui  tamen  hoc  aliisque  remediis  febris  sub- 
acta  fuit,  de  qua  per  dies  quatuordecim  liber  re- 
mansit,  sed  vires  baud  interea  recuperavit,  atque 

rnahe  qiiodam  in  lectulo,  sine  ulla  satis  manifesta 
causa,  mortuus  inventus  est.  Tertius  juvenis  erat. 
Sanguinis  missio  in  hoc  non  nisi  fugacem  habuit 
effectum  in  signis  mitigandis,  atque  quibuslibet 
aliis  remediis  nihil  obstantibus,  morbus  rapidum 
ac  lethale  suum  curriculum  explevit. 

Purgatio  alvi  proximum  remedium  est,  cujus 
efFectus  in  hoc  morbo  potentissimus.  Alvus  probe 
solvi  semper  debet,  in  hoc  morbo,  jalapa,  scam- 
monia,  vel  gambogia,  cum  submuriate  hydrargyri 
juncta :  vel  dosis  modica  hujus  prgeberi  potest, 
cito  deinde  per  oleum  ricinum  eluenda. 

In  mitioribus  fortasse  formis,  vel  corporibus  de- 
licatis,  si  purgatio  nimia  sponte  accedat,  liuUa  san- 
guinis missionis  necessitas  erit ;  atque  haec  opinio 
posthaec  confirmata  fuit  amico  nostro  optimo  Dom. 
Jacobo  Mitchell,  doctissimo  in  Classe  Regia 
Britannica  chirurgo,  qui  Bataviae  annis  1820  et 
1822  commoratus  est,  nec  sine  multa  experientia 
medendi,  apud  Lasc^ros  hac  febre  affectos,  licet 
iisdem  oryza,  vegetabilibus,  etlacte  pene  solis  ves- 
cantur,  victa  animali  omni  evitato.  Hie  alvi  pur- 
gatione  sola  fisus  est,  et  felicissimo  eventu,  cum 
ne  unum  quidem  ex  iis  morti  occubuerit. 

Hydrargyrus,  praesertim  submurias  ejus,  pur- 

gans  inaestimabile  est :  quinetiam  postquam  alvus 
bene  soluta  fiierit,  cum  pulvere  antimoniali,  ac 
parvis  opii  dosibus  conjunctus,  hie  mire  prodest. 
Formula  qua  ego  usus  sum  haec  erat.  Submuriatis 
hydrargyri  granum  unum  cum  duabus  pulveris 
antimonialis  granis,  et  quarta  unius  grani  opii 
parte,  miscebatur,  saepiusque  in  die  dabatur.  Hu- 
mores  hie  leniter  ad  cutem  dirigere  videbatur,  vis- 
ceribus  adeo  internis  maxime  liberatis.  Alvum 
quoque  saepe  laxaret,  quod  si  minus,  ad  oleum  ri- 
cini  aliudve  purgans  medicamentum,  confugere 
iiecesse  fuit. 

Exhibitio  hydrargyri,  ut  corpus  specifica  sua 
actione  totum  afficiat,  ad  raorbum  curandum  mi- 
nime  mihi  utilis  videtur.  Multos  ex  hac  aliisque 
febribus  convalescere  sine  saliva  mota  vidi ;  quin 
cum  tandem  aliis  salivatio  supervenisset,  tempus 
his  convalescendi  longius  inde  quam  in  aliis  fe- 
brientibus  trahi  annotavi. 

In  exemplis  gravioribus  compertum  est,  ptya- 
lismum  nullo  modo,  quantacunque  hydrargyri 
copia  data  sit,  excitari  posse  :  atque  ubi  adve- 
nit,  verisimillimum  est,  ut  remissioni  signorum 
potius,  qualis  medicamentum  cfFectum  suum  pras- 
stare  in  corpore  sinat,  quam  ipsius  hydrargyri  vi- 


DE  FEBRI  ENDEMICA  BATAVIJ3.  15 

ribus  debeatiir.  Si  hepatis  inflammatio  cum  fe- 
bre  coiijuncta  sit,  turn  proculdubio  hydrargyrus 
summopere  utilis  erat.  Hsec  autem  conjunctio 
rara,  nec  nisi  duobus  quae  supra  memoravi  exem- 
plis,  mihi  visa  est. 

Neque  vero  post  banc  febrem  viscerum  infarc- 
tio  vebementer  metuenda  est,  si  modo  protinus 
ab  initio  aeger  probe  depletus  fuerit.  Decern 
enim  viris  hac  febre  affectis,  et  mecum  in  nave 
nostra  domum  reductis,  quibusque  nulla  salivatio 
mota  fuit ;  ne  minima  quidem  obstructionis  spe- 
cies post  quartum  deinde  mensem  se  ostendit. 
Pluribus  etiam  aliis  a  me  ibidem  curatis,  quo- 

rumque  historiam  postea  me  discere  contigit,  nul- 

lus  viscerum  morbus  accessit. 

Capitis  dolor  ssepe  frigidis  admotis  lenitur. 
Cum  autem  potum  constanter  efflagitent,  hie, 

nisi  quibus  ventriculus  perquam  irritabilis  sit,  ad 

libitum  concedendus  est. 

Mobilitas  ventriculi  aliquando  vesicatorio  scro- 

biculo  cordis  admoto  sedatur. 

Sanguinis  missio  banc  ventriculi  conditionem 

mirifice  lenit.  Aliquis  erat,.vel  ab  initio  protinus 

vomitu  correptus,  et  vanis  deinde  ad  vomendum 

conatibus  incessanter  vexatus,  quique  per  viginti 

quatiiorque  horarum  sanguini  mittendo  pertina- 
cissinie  obstiterat.  Tandem  vero  consentienti  iin- 
cias  triginta  summo  levamine  detraxi,  inanes  vo- 
mitus  cessarunt,  humor  modicus  prodiit  in  cutem, 
atque  nocte  postea  commodissima,  sine  tamen 
somno  multo,  fructus  est.    Hie  autem  convaliiit. 

Quce  ad  secundum  consilium  pertinet.—Si  ge- 
ger  principio  bene  depletus  fuit,  remissio  plerum- 
que  valde  manifesta  erit.    Alvi  tamen  statui  in 
ea  diligentissime  attendendiim  est,  ut  soluta  te- 
neatur :  qnem  ad  finem  submuriatis  liydrargyri, 
pulveris  antimonii,  opiique  compositio  supra  dicta 
perutilis  est,  interposito  identidem  oleo  ricini  com- 
munis.   Huic  si  remissio  evidentior  sit,  adjician- 
tur,  veluti  cinchona,  solutio  arsenicalis,  sulphas 
zinci,  prout  opus  visum ;  quae  si  reditum  febris 
non  ex  toto  arceant,  prorogabunt  tamen,  ssepeque 
morbum  in  intermittentem  mutabunt,  qua  qui- 
dem  forma  longe  tractabilior  evadit.  Praesenta- 
neum  remedium  nunc  in  sulphate  quinae  habemus, 
utpote  quod  minimis  modis  haustus  ventriculum 
baud  facile  turbat.    Hoc  nuper  summo  et  con- 
spicuo  beneficio  in  febribus  Indiae  remittentibus 
adhibui. 

Amicus  noster  Dominus  Mitchell  quern 
antea  memoravi,  deficientibus  sibi  remediis  robo- 
rando  aptis,  ad  nibigiueni,  ex  catena  ferrea  qua 
nunc  pro  rudente  nautae  utuntur  excussam,  con- 
fiigit,  nee  mediocriter  proficere  invenit. 

Victus  levissimus  esse  debet,  per  totum  morbi 
decursuni,  ex  sago,  maranta  arundinacea,  tapioca, 
&c.  Vinum  nunquam  permisi,  quippe  qui  virium 
stimulantium  ejus  noxara  pertimescerem. 

Diximus  jam  medendi  rationem  quae  mihi  op- 
tima visa  est,  quaque  omnino  usus  sum. 

Verum  inter  convalescendum,  alvus  adhuc  se- 
dulo  respicienda  est,  victu  leni  nutriente,  modico 
vino  concesso.  Cum  possibile  est,  a  Batavia  dis- 
cedere,  sive  in  altum,  sive  in  montes  interioris  in- 
sulae,  multum  juvat;  sic  enim  recidiva  cavetur, 
etiam  cholera  et  dysenteria,  quae  huic  morbo  su- 
pervenientes,  lethales  fieri  solent. 

Saepe  autem  fit,  quod  remediis  omnibus  nostris 
nihil  obstantibus,  morbus  ad  stadium  ultimum  et 
lethale  properet :  vel,  ut  saepe  fit,  medicus  ante 
hoc  tempus  non  accersitus  est,  in  quo,  ut  multum 
vereor,  conamina  nostra  frustra  erunt :  nee  un- 
quam  adeo  feliciter  manum  admovi,  ut  unum  hoc 
stadio  aegrotantem  servarem.    Ineptum  igitur  es- 

c 

set  plurifaria  quae  incassum  tentaverim  remedia, 
hie  referre,  cum  ne  quid  ullis  profecerint. 

Piget  quod  corpora  mortuorum  mihi  incidere 
minus  liceret :  utpote  vectori  tantum,  nec  aucto- 
ritate  aliqua  super  socios  navales  pollenti,  quod 
quidem  liominum  genus,  sectionibus  anatomicis 
quam  maxime  abhorret.  Hoc  autem  eo  minus 
dolendum  existimo,  quod  incisiones  aliorum  si- 
mili  febre  per  alia  loca  tropica  extinctorum,  sine 
dubio  confirmant,  mortem  a  Isesione  quadam  non 
reparabili  ventriculi  vel  cerebri  plerumque  super- 
induci.  Raro  tamen  contigit  ambo  hsec  viscera 
periculose  una  laborare  ^. 

Sed  verisimilius  est,  liorum  viscerum  mala  non 
causam  febris,  ut  multi  perhibent,  sed  efFectum 
potius  ejusdem  existere. 

PROPHYLAXIS. 

H^c  optime  fit,  exhalatione  noxia  quam 
maxime  evitata,  somno  intra  sphgeram  ejus  ne- 
quaquam  carpto.  Ubi  tamen  haec  observari  ne- 
queunt,  modicus  liquorum  stimulantium  usus,  et 


*  Vide  Appendix  A.  et  B 

in  ore  tabaci  fumi  leciprocatio,  prodesse  dicuntur ; 
sed  hoc  dubium  est,  etsi  viilgo  receptum. 

Dommus  Rigaud  de  l'Isle,  in  disputatione 
de  Malaria  Romae  apud  Academiam  Parisiorum 
perlecta,  mense  Martio,  anni  1817,  contendit, 
"  miasma  talium  locorum  cum  aere  mistum  in 
pulmones  penetrare,  atque  velum  aut  amictum  ex 
bombycino  pellucido  naribus,  et  ori  circumjici  im- 
perat,  ut  in  transitu  suo  ad  pulmones  aer  colatus 
succernatur.  Miasmata  aere  graviora  esse,  ideo- 
que  in  stratis  ejus  infimis  semper  reperiri  docet. 
Habitatio  itaque  in  locis  malaria  vexatis  editior, 
tutissima  foret.  Experimenta  quaedam  Romse 
paludibusque  Pontinis  instituens,  elevationem 
300  ulnarum  omnino  a  malaria  tutam  esse  inve- 
nit.  Membranam  pituitariam,  partesque  vicinas 
sedes  existimat,  quibus  miasmata  primum  incum- 
bant,  donee,  viribus  aggregatis  et  quasi  agmine 
facto,  universum  corpus  adoriuntur." 

Neve  istse  notiones  penitus  accuraiae  sint,  non 
is  sum  qui  pronunciare  ausim  :  sed  nuUo  modo 
dubitari  potest,  quin  vis  ejus  miasmatis  ad  bre- 
vem  tan  turn  distantiam  extendat,  maximeque  noc- 
tu  maneque  polleat.  Europaei  enim  qui  secundo 
tantum  vel  tertio  milliario  ab  oppido  Bataviae  ha- 

bitant,  atque  hue  interdiu  ad  negotia  sua  facienda 
deveniuiit,  raro  hac  febre  corripiuntur.  Si  qui 
vero  ex  iisdem  oppido  forte  vel  semel  periioctent, 
fere  certum  est,  eos  febre  citius  serius  corripien- 
dos  esse. 

Nonnulli  roborautium  medicamentorum  usum 
prophylacticum  suadent ;  quid  autem  homini  sauo 
base  profutura  sint,  baud  satis  video  ;  quin  si  idem 
postea  segrotaret,  tempusque  remittentis  jam  hsec 
necessario  postularet,  ne  corpus  jam  ipsis  assue- 
tum  satis  raoverent,  utique  metuendum  esset. 
Corporibus  tamen  fatigatis  fractisque  horum  usus 
minus  ambiguus  est,  quoniam  constitution  em  ta- 
lium  sanitati  appropinquare  possent,  quo  melius 
morbo  resistere  accessuro  valeant. 

Optimum  autem  est  omnes  uec  necessarios 
miasmatis  occursus,  praesertim  noctu  atque  prime 
mane  devitare :  modico  cibo  potuque  indulgere, 
sed  in  universum  ne  ullus  subitus  vel  magnus  in 
vitae  gen  ere  transitus  fiat,  sibi  maxime  cavere. 
Nautis  utique,  qui  omnes  plus  minus ve  liquoribus 
distillatis  uti  solent,  dum  gravi,  nec  opinato  toties 
labori,  ut  saepe  necesse  est  incumbunt,  mediocrem 
vini  aut  liquorum  aqua  dilutorum  portionem  om- 
nino  salubrem  existimo. 

Attentio  ad  alvi  statum  cum  medicamento  pur- 
gante  leni  identidem  surapto,  pernecessaria  est ; 
auimus  denique  quam  maxime  tranquillus  metu- 
que  vacuus  conservari  debet. 

Haec  consilia  malum  non  tantum  commode  ar- 
cent,  sed  si  forte  nihilomiims  supervenerit,  corpus 
contra  lethalia  ejus  conamina  suffulciunt. 


HiSTORiA  morbi  atque  ratione  medendi  sic 
traditis,  ad  paucula  quaedam  generaliter  notanda 
progredior. 

Quaerendo  didici,  Malaccenses,  qui  aborigines 
quodammodo  Bataviae  existimari  possunt,  parum 
omnino  ab  hoc  morbo  affici  solere ;  sed  omnes  alias 
gentes,  Europaeos,  Afros,  Indos,  Sinenses,  gra- 
vissime  plecti.  Sinensium,  qui  magno  emolu- 
mento  attracti  ad  opera  pleraque  laboriosa  oppidi 
quotannis  descendunt,  tot  moriuntur,  ut  novo  his 
supplemento  singulis  annis  opus  sit. 

Invenietur  hie  morbus,  ni  fallit  sententia,  febri 
remittenti  aliorum  locorum  tropicorum  vel  calido- 
rum  simillimus :  scilicet,  ubi  febris  ex  magno 
tempestatis  calore,  typum  magis  malignum  induit. 


22         DE  FEBRI  ENDEMICA  BATAVI^. 

Exemplo  sit  febris  flava  ea  quae  in  littore  Africae 
orieutali,  et  ea  quae  oras  Hispaiiiae  nuper  olimque 
.devastavit. 

Quod  miasmati  paludum  origin  em  debeat,  vel 
inde  deduci  potest,  quod  muitis  ex  aegris  meis  fe- 
bris in  intermittentem,  plerumque  tertianam  de- 
generaverit,  licet  ne  unam  quidem  intermittentem 
primariam  viderim,  adeo  intensa  fuit  causa  exci- 
tans.  Haec  autem  observatio  aliam  dat  proba- 
tionem,  Intermittentes  ac  remittentes  ah  eadem 
causa  provenire,  nec  nisi  gradu  discrepare. 

Hie  morbus  utique  non  contagiosus  est.  Nul- 
lum exemplum  mihi  occurrit,  quod  huic  origini 
attribui  potuit.  Qui  ex  nautis  in  terra  nondum 
expositi  fuerant,  sociis  suis  segrotantibus  perpetuo 
ministrabant,  atque  propter  dormiebant,  nec  ta- 
men  affecti  sunt. 

In  nave  nostra  duo  tantum  febris  exempla  con- 
tigerunt,  in  viris  qui  terra  non  eXpositi  fuissent. 
Alter  ex  his,  promus  condus  navalis,  in  puppe 
prope  fenestram  apertam,  dormiebat,  alter  vero  in 
prora.  Febres  mites  erant,  ut  altera  cito  in  in- 
termittentem desineret ;  ambo  cito  pro  sanitate 
mutarentur.  His  proculdubio  aura  terrestris  ma- 
lum subvexisset. 

Inventum  quoque  est,  morbum  brevi  postquam 
anchoris  solutis  navis  altum  petat,  evanescere  ;  et- 
si  intermittentes  diu  postea  exercere  perstent. 
Quse  res,  si  ex  analogia  ratiocinari  licet,  aliud  tot 
clarorum  virorum  testimoniis  adjicit,  febres  ejus- 
modi  contagione  propagari  non  posse. 

Doctissimus  Gulielmus  Burnett,  in  opus- 
culo  nuper  suo  aureo  de  febre  Maris  Mediterraiiei 
proponit,  febres  quidem  hujusmodi  plerumque 
non  contagiosas  esse;  sed  tamen  contagiosas/ere 
posse^  sub  certis  conditionibus,  quales  sunt  multi 
febrientes  una  congregati,  in  locis  male  ventilatis, 
aliique  ejusmodi  status.  Porro  febrem  quse  in 
nave  bellica  Bann,  apud  insulam  Ascensionis,  an- 
no salutis  1823,  erupit,  earn  sententiam  confir- 
mare  censet. 

Sed  et  scientissima  dissertatione  A.  D.  1824  * 
de  hac  re  perlecta,  quae  in  banc  sententiam  protu- 
lit,  ad  contrariam  prorsus  me  adduxerunt :  atque 
cum  res  summi  monienti  sit,  cur  ab  ipso  dissen- 
tiam,  paucis  verbiis  propono. 

Imprimis  Doctor  Burnett  clare  evicit,  fe- 


*  Vide  Burnett's  Official  Report  on  the  Fever  in 
H.  M.  S.  Bann. 

brem  a  nave  Carolina  venisse  baud  potuisse  -|  : 
cum  in  hac,  ex  causa  communi  ilia  orta  erat,  nec 
contagiosa  existebat. 

Existimo  quoque,  originem  hujus  in  navibus 
Sancto  Raphaele  et  Baun  omnino  consimilem 
fuisse.  Videmus  enim  "  Bann  Sierram  Leonum 
die  undecimo  Januarii  appulisse,  ibique  ad  vige- 
simum  septimum  Martii  mensis  remansisse 
"  Sanctus  Raphael  quoque  aliquamdiu  Sierrse 
Leonum  restiterat,  atque  triginta  millia  passuum 
sursum  adverse  flumine  missa  fuit,  ut  carina  re- 
ficeretur :  deinde  per  dies  quatuordecim  circa  Ga- 
linas  navigavit,  quo  tempore,  licet  pauculi  aliqui 
febre  afflicti  fuerant,  nuUi  tamen  extincti  sunt. 
Quin  et  perniciosa  febris  forma  nonnisi  post  redi- 
tum  ad  Sierram  Leonum  se  monstravit :  cum  tot 
afFecti  sunt,  ut  praefectus  de  nave  destruenda  co- 
gitaret,  sed  postea  nigros  pro  Europaeis  in  ea  sub- 
stituit,  et  febris  cessavit  I"  Hoc  certe  contagio- 
nem  nihilo  refert,  neque  constat  quomodo  uigri 
viri  morbum  effugerint. 

"  Chirurgus  quoque  memoriae  tradit,  quo  tem- 


*  Vide  pag.  18,  ad  22. 

t  Vide  pag.  S.  J  Vide  pag.  5.  et  6. 

pore  Banii  anchoras  solveret,  coelum  admodum 
calidum  fervidumque  fuisse  :  postea  vero  nebulo- 
sum,  cum  imbribus  identidem  gravibus  ;  atque 
tantus  erat  aeris  humor  ut  vis  frigoris  noctu  ve- 
il ementior  esset,  quam  pro  gradu  quern  thermo- 
metrum  indicaret  Nunc  has  causas  originem 
febris  topicam  satis  superque  evincere  censeo,  pras- 
sertim  cum  eandem  terra  tunc  grassari  constet. 

"  Die  Martis  27™",  Bann  de  Sierra  Leonum 
navigabit,  cum  febris  jam  paucis  ante  diebus  in 
nave  se  ostenderat.  Insulam  Ascensionis  appu- 
lit  25*0  Aprilis  men  sis  die,  quo  statim  tentoria 
per  Httus,  500  uhiis  a  Prassidio  militum,  erecta 
sunt,  atque  omne  commercium  cum  his  interdic- 
tum  f ."  "  Hoc  tempore  prassidii  milites  sani 
erant,  sed  nequaquam  morbo  prsevio  intacti 

Febris  vero  octogesimo  die  post  navis  adven- 
tum  in  presidio  quidem  grassari  incepit,  sed  mite 
unum  exemplum  ejus  vix  tertio  ante  adventus 
diem,  atque  in  lethaH  illo  quod  octogesimo  die  se 
ostendit,  neque  constabat  nec  credebatur,  puerum 
cum  aegrotis  navis  bellicas  aliam  communicatio- 
nem  habuisse,  nisi  quod  in  pullis  paternis  pascen- 
dis,  brevi  tandem  distantia  a  tentoriis  pertransiis- 


*  Vide  p.  4. 


t  Ibid. 


t  Vide  p.  11. 
D 

set :  nunquam  enim  in  nave  fuerat  Primum 
vero  exemplum  utique  prsematurum  fuit,  si  con- 
tagione  oriundum  ;  atque  banc  in  secundo  miri- 
fice  virulentam  fuisse  oportet,  si  morbum  nuUo 
propinquiore  accessu  excitaverit,  quam  transitu 
segri  prope  a  tentoriis,  sub  Jove  aperto. 

"  Ab  hoc  tempore  omnis  cautio  adhibita  est, 
ne  malum  ad  prsesidiola  externa  serperet ;  nihilo- 
minus  sexdecim  ad  Fontes  correpti  sunt,  nulli  vero 
in  Monte  Viridi ;  quamvis  homo  de  hoc  ad  sec- 
tionem  bonorum  mortuorum  in  Bann  descendis- 
setf."  Hoc  rursus  contagiosam  febris  indolem 
oppugnat.  Quouam  enim  modo  homo  in  nave 
ad  sectionem  diu  versatus  evasisset,  ii  vero  ad 
fontes,  qui  nunquam  cum  sodalibus  Bann^  com- 
municasse,  morbo  afFecti,  essent?  Cum  ipse 
Ascensione  fuerim,  et  maximam  insula  partem 
peragraverim  per  totum  mensem,  me  affirmare 
oportet,  ahum  locum  minus  ad  febrem  remitten- 
tem  gignendam  probabilem  vix  usquam  mihi  no- 
tum  esse;  atque  cum  primum  inaudivissem  fe- 
brem ibi  occurrisse,  ut  a  nave  Banna  eo  invecta 
esset,  facile  credebam.    Sed  quae  Doctor  BuR- 


*  Vide  p.  13. 

NETT  scripsit  satis  ostendunt,  "  febrem  remitten- 
tem  olim  incolas  identidem  corripuisse,  quando- 
que  anno  salutis  1818  accesserat  febris  biliosa  re- 
mittens,  quae  fere  nullum  hominem  in  insula  in- 
tactum  reliquerat ;  atque  haec  tempestati  testudi- 
num  prehendarum  prseter  solitum  pluviosae  medici 
attribuerunt.  Unum  exemplum  lethale  flavam 
suffusionem,  vomitum  nigrum  habuit ;  atque  cum 
Doctor  Burnett  hoc  cbirurgo  Bannae  monstra- 
ret  hie  omnino  eadem  febrem,  ac  quae  ista  nave 
inter  nautas,  marinosque  milites  saevierat,  esse 
pronunciavit  Eadem  hac  testudinum  venandi 
tempestate,  Bannam  advenisse  notandum. 

Nunc,  his  compertis,  nonne  verisimilius  est  fe- 
brem Ascensionis  e  causa  topica  oriundam  esse, 
quaeque  ipso  memento  quo  Banna  advenerat  se 
evolvebat,  quam  ut  a  contagion e  ejus  navis  prove- 
niret  ?  Nihilominus  accessio  ejus  brevi  post  navis 
appulsum,  non  potuit  medicis  ibi  non  contagio- 
nem  ejus  inculcare :  priores  enim  febres  procul- 
dubio  ignorabant,  et  si  ipse  tunc  adesse  contige- 
rim,  in  eundem  errorem,  ni  fallit  multum  senten- 
tia,  incidissem. 


♦  Vide  p.  10. 

"  Dum  Banna  Ascensione  commoraretur,  navis 
bellica  Britannica  Driver  ibidem  ab  ora  Africae 
appulit.  lisdem  causis  ac  Bann  subjecta  base  fue- 
rat,  et  duo  scribae  navales  ab  ea  in  Banna  trans- 
missi  fuerunt,  quorum  alter  febre  mortuus,  alter 
brevi  postea  accessu  bilioso  correptus  est  :  dum  viri 
duo  generosi  qui  interea  Bannam  inviserant,  im- 
munes  restabant  Haec  tantum  contra  conta- 
gionem,  quantum  pro  eadem,  pugnant. 

"  Bann  de  Ascensione  die  Junii  secundo  sol- 
vit, Bahiamque  decimo  ejusdem  die  advenit,  ubi 
plures  naves  bellicas  Britannicas,  nacta  est.  Hie 
ut  alterum  febris  indolis  documentum,  chirurgus 
adjutorius,  turn  forte  navem  sub  cura  sua  habens, 
tradit,  scaphii  remigium  de  nave  Tartara  juxta 
Bannam  venisse,  quin  et,  imbre  gravissimo  ca- 
dente,  in  Banna  tectum  petiise :  horum  quoque 
nonnuUos  pauculis  deinde  diebus  febre  correptos, 
aliquot  etiam  extinctos  fuisse  f."  *'  Atqui  de 
narratione  Doctoris  Burnie  navis  Tartarse  chi- 
rurgi,  febrem  in  hac  vel  mense  Maio  sese  osten- 
disse  ;  leviorem  licet  quam  medio  et  exeuntc  Ju- 
nio        Notum  quoque  est,  eandum  navem  me- 


*  Vide  p.  10.  t  Vide  p.  15.  %  ^^^e  p.  l6. 

dia  hyeme  Britaniiiam  reliquisse,  Bahiaeque  sal- 
tern duos  ante  Baniiae  adventum,  menses  fuisse  : 
littori  quam  proximam,  saepeque  imbribus  violen- 
tissimis  obnoxiam  :  dum  naves  longius  a  littore 
ancora  stantes,  grato  saepe  flamine,  sine  pluvia, 
fruerentur.  Adjici  quoque  potest  occupatio  so- 
dalium  necessaria,  in  reficiendo,  aquando,  caeteris- 
que,  et  satis  causas,  ni  fallor,  apparebit,  cur  febrem 
scaphii  sodalitii  liaudquaquam  de  Banna  provenisse 
credamus.  Porro,  nuper  a  viro  generoso  quodam 
ex  Tartar  ipse  didici,  febrem  non  praecipue  apud 
scaphii  sodalitium,  sed  i)otius  apud  sodalitium  na- 
vis  universum,  se  ostendisse  :  denique  primum  na- 
vis  legatum,  qui  in  scaphio^  atque  etiam  in  Ban- 
nam  escensus  esset,  nunquam  affectum  fuisse ;  ne- 
que  tunc  temporis  Doctorem  Burnie  quidquam 
de  contagione  febris  cogitasse, 

Sed  si  res  se  aliter  omnino  habuisset,  atque 
scaphii  sodalitium  primi  et  gravissime  affecti  fuis- 
sent ;  causse  tamen  locales  sufficiebant,  et  constat, 
sodalitia  scapharum  his  multo  magis  saepiusque 
obnoxios  esse  quam  alios  socios  navales :  quibus 
quidem  febrem  attribuere,  quam  contagioni,  multo 
proclivior  sum.    Si  contagiosa  enim  est,  cur  nullse 

aliis  ex  navibus  correptae  sunt,  cum,  ut  uuper  di- 
dici,  Banna  cum  caeteris  liberrime  comrauuicaret  ? 

Ad  ultimum  nunc  exemplum,  accessimus : 
"  pueri  nimirum,  qui  in  Bannam  e  nave  merca- 
toria  ad  Bahiam  venerat,  tertioque  deinde  die  fe- 
bre  gravissima  affectus  erat  *."  Hie  quoque  cau- 
sas  tantum  locales  egisse  verisimile  est,  atque  re- 
peto  triduum  nimis  breve  mihi  videri,  quo  febris 
contagiosa  post  causam  suam  admotam,  evolvere- 
tur. 

Quum  quaestionem  banc  gravem,  diligenter 
ut'puto,  candideque  excusserim,  non  aliam  inde 
sententiam  ducere  possum,  quam  ut  morbus  a 
causis  localibus  ortus  sit,  neque  omnino  conta- 
giosus  fuerit.  Hujus  quidem  opinionis  funda- 
menta  satis  stabilia  monstrata  supra  existimo, 
quantum  ad  naves  bellicas  Bannam,  Sanctum 
Rapbaelem  ;  insulam  Ascensionis,  et  navem  bel- 
licam  Tartaram,  pertinet.  Sola  exempla  de  qui- 
bus  ambigere  licet,  praebent  scribae  duo  de  nave 
bellica  Dasher  recepti,  atque  puer  qui  Bahia  na- 
vem intraverat.  Primi  quidem  mali  sui  semiuia 
e  nave  sua,  quae  eandem  per  oram  ac  Bannam  diu 


*  Vide  p.  17. 

cursitaverat,  adduxisse  potuerunt,  atque  duo  viri 
qui  Bannam  ex  ea  visitaverant  immunes  resta- 
bant,  quod  si  febris  contagiosa  fuisset,  vix  spe- 
randum. 

Casu  vero  secundo,  navis  unde  puer  iste  venis- 
set,  Bahiae  stativa  erat,  iisdemque,  verisimile  est, 
ac  Tartara  causis  objecta  fuerat :  vel,  etiam  si  hoc 
negetur,  ut  minus  probabile,  cum  Banna  aliquan- 
diu  in  regione  tropica  morata  esset,  munditia  di- 
ligentissima  nihil  obstante,  potuit  nihilominus,  uti 
naves  bellicas  Py ramus  et  Scout,  causam  febris  in 
seipso  contraxisse,  absque  uUa  omnino  contagione ; 
sed  hoc  monitum  tantum  volo,  quaestione  magis 
curiosa  dignum. 

De  historiis  n  avium  Bulwark  et  Kent  ultra 
disserere  baud  opus  est,  quam  ut  historia  de  Bul- 
wark satis  confirmet,  viiasma  in  navihus  certis 
rmdis  affectis  subsistens,  fehrem  perniciosissi- 
mam  gignere  posse.  Navi  quidem  Kent,  causa 
febris,  verisimile  est,  Mahonise  fuit. 

Postremo,  doctissimo  Burnett  persuasum  est, 
febrem  flavam  non  ab  origine  quidem  contagio- 
sam  esse ;  censet  tamen,  ubi  plures  febrientes  in 
loco  angustiore  stipate  congregantur,  nec  proba 
ventilatio,  nec  justa  munditia  his  rite  administrari 

possit,  talibus  febrem  contagiosam  fieri*  posse. 
Hiiic  autera  sententiae  egomet  minus  assentiri 
possum.  Ubi  enim  multi  etiam  sani  cum  im- 
probo  vel  deficieute  cibo,  sine  veiitilatione  vel 
mmiditia  salubii  in  locum  angustum  nimis  aggre- 
gantur,  febrem  bis  generari  facile  concipio,  saepe 
quidem  in  Britannia  fieri  existimo.  Sed  hsec  ne- 
quaquam  febris  ilia  peculiaris  est,  quae  paludum 
miasmatis  gigni  creditur,  alioquin  saspissime  in  na- 
vibus  mercatoriis  occurreret.  His  enim,  ut  no- 
tissimum  est,  loca  ubi  nautae  dormiunt,  maxime 
postquam  navis  onus  acceperit,  contractissima,  ne- 
que  singulari  prorsus  nitore  sunt. 

Alqui  in  febre  quam  ipse  describendam  sus- 
cepi,  nihil  ejusmodi  contigit.  Numerus  enim  fe- 
brientium  tum  maximus  est,  cum  navis  fere  in- 
anis  est,  atque  spatium  nautis  amplius  longe  pras- 
betur  :  sed  cum  navis  altum  petit,  atque  viri  in- 
tra limites  angustiores  cohibiti  sunt,  morbus  brevi 
evanescit ;  dum,si  contagiosa  ei  vis  tribuatur,  tum 
virulentiam  majorem  exercere  deberet. 

Cum  Doctore  Bancroft  igitur  ex  toto  cou- 
sentio,  in  libro  suo  inaestimabili  docente,  imo  ut 
mihi  videtur,  demonstrante,  febrem  flavam 
contagione  nuleo  modo  propagari  posse. 

DOCTOR  Bancroft  hsec  scripsit.  "  When 
the  afFection  of  the  head  has  been  the  principal  fea- 
ture of  the  disorder,  the  integuments  of  the  brain 
have  generally  been  found  more  or  less  inflamed, 
especially  near  the  temporal  bones ;  the  vessels  of 
the  dura  mater,  and  of  the  pia  mater,  were  not 
unfrequently  observed  to  be  turgid  with  blood, 
which  moreover  was  sometimes  extravasated.  Ef- 
fusions of  a  watery  fluid  also  have  occasionally 
been  seen  over  the  surface  of  the  brain,  or  in  ve- 
sicles between  the  pia  mater  and  tunica  arachnoi- 
dea.  In  some  cases,  the  integuments  have  been 
so  firmly  attached  to  each  other,  and  to  the  brain, 
that  in  attempting  to  raise,  or  separate  them,  a 
part  of  the  substance  of  the  brain  has  been  torn 
tip.  The  volume  of  the  brain  is  often  increased, 
and  the  substance  of  it,  in  some  instances,  more 

firm  than  usual ;  wlien  cut,  the  vessels  distributed 
through  it,  have  been  so  distended  with  blood, 
that  the  medullary  part  has  immediately  become 
thickly  spotted  w^ith  red  points,  owing  to  the  ooz- 
ing of  blood  from  the  divided  vessels  ;  and  it  was 
not  rare  to  find  that  some  of  these  vessels  had 
been  ruptured,  and  that  blood  had  escaped  into  the 
substance  of  the  brain.  The  ventricles  have  usual- 
ly contained  water,  frequently  of  a  yellow  colour, 
and  were,  in  some  cases,  quite  filled  with  it.  The 
plexus  choroides  has  often  been  loaded  with  blood." 
—P.  17. 

"  In  those  cases  in  which  the  stomach  is  prin- 
cipally affected,  the  stomach  has,  in  every  in- 
stance, as  far  as  either  my  knowledge  or  informa- 
tion extends,  exhibited  very  evident  signs  of  in- 
flammation. In  some  cases,  almost  the  whole 
inner  surface  was  inflamed ;  very  often  portions 
of  the  villous  coat  were  abraded,  and  not  unfre- 
quently  observed  floating  among  the  contents  of 
that  viscus.  Marks  of  inflammation,  but  less 
violent,  have  been  often  seen  in  the  small  intes- 
tines, especially  near  the  pylorus.  The  inflam- 
mation seems  of  the  ery thematic  kind.  This 
kind  of  inflammation  is  apt  to  spread  wherever 


APPENDIX. 


37 


there  is  a  continuity  of  membrane  or  of  structure ; 
and  as  such  continuity  exists  through  the  whole 
alimentary  canal,  the  viscera  nearest  to  the  sto- 
mach, must  be  liable  to  participate  in  the  inflam- 
matory affection  of  the  latter." — Bancroft  on 
Yellow  Fever,  p.  22. 

B. 

Cum  vero  nuper  in  dissertation  em  Doctissimi 
RoBERTi  Armstrong  de  hac  febre  praestantis- 
simam  inciderim,  ille  quidem  quas  mihi  defuisse 
doleo,  plures  cadavera  mortuorum  incidendi  occa- 
siones  nactus  fuerit ; — eorundem  descriptiones  in 
meam  Appendicem  transferre,  hand  inutile  duxi. 

"  In  quinque  ex  septem  corporibus,  quae  mihi 
explorandi  quarta  post  mortem  hora  oblata  occa- 
sio  est,  quibusque  caput  praesertim  affectum,  signa 
sequentia  observata  sunt.  . 

"  Dura  mater,  cranio  firmissime  adhaerebat ; 
cujus  quidem  facies  externa  plurimas  et  numero- 
sas  maculas  sanguineas,  in  se  invicem  confluentes, 
peneque  universam  membranae  superficiem  occu- 
pantes,  ostendit.  Tenuiores  arteriae  meningeae 
ramusculi,  quasi  cera  colorata  repleti  mire  rube- 


38 


APPENDIX. 


rant.  In  cluobus,  etiam  massse  cerebri  dura  ma- 
ter ita  accreverat,  ut  retracta,  portiones  materiai 
corticalis  secum  auferret.  Superficies  cerebri  sero 
circumlota  madens  :  tunica  arachnoidea  perquam 
vasculis  referta,  in  locis  nonnuUis  speciem  opacam 
vel  nubilosam  praebens.  In  duobus,  lympha  coa- 
gulabili  efFusa,  pia  mater  summopere  vasculis  re- 
ferta :  plurimaeque  exiguae  vesiculae  sero  plenae  in 
delicato  illo  textu,  tunicas  duas  conglutinante, 
conspicuge.  Vascula  inter  convolutiones  turgi- 
dissima.  Substantia  corticalis  et  medullaris  fir- 
mse,  puncta  plurima  rubra  serumque  sanguineum 
e  locis  divisis  exsudantia,  incisae  exhibentes ;  haec 
puncta  plura  et  ampliora  in  cortice  inciso. 

«  Ventriculi  laterales  plus  minus  humoris  ha- 
bentes,  sed  copia  nunquam  magna.  Parietes  ba- 
rum  cavitatum,  vasa  minima  sanguine  rubro  tu- 
mide  repleta  ;  plexus  choroides  duobus  exemplis 

auctus  :  cseteris  pallidus,  vacuus. 

"  Cerebellum  eundem  aspectum  ac  cerebrum 

prse  se  fert :  effusiones  seri  in  basin  cranii  cana- 
■Jr' \que  spinalem,  in  uno  exemplo,  ex  toto  fere  ad 

uncias  quatuor  accedebant. 

«  Intestina  plus  minus  aere  inflata  sunt.  In- 

tus-susceptio  ilii  bis  visa,  ubi  convulsiones  mor- 

tern  antecesseraiit;  sed  sine  ullo  mflammatioins 
indicio. 

"  Hepatis  fabrica  iiuUo  modo  e  naturae  norma 
deflexisse  visa,  in  quatuor  ex  quinque  exemplis. 
Incisa  vix  ulla  humoris  exudatio  fuit  e  nova  su- 
perficie.  Vesicula  fellis  atra  bile  ad  picis  liqui- 
dioris  crassitudinem,  atque  cum  flocculis  coagulis- 
ve  mixta,  turgida  erat.  Haec  materia  tinctum 
aterrimum  etiam  satis  magnse  aquse  copiae  imper- 
tit. 

"  Lienis  sanus.  In  uno  exemplo,  ubi  aeger 
prius  ab  effectu  regionum  calidarum  debilitatus 
fuerat,  hepar  nonnihil  ampliatum,  induratum  ; 
lienis  natura  tenuior  firmior. 

"  In  tborace  nullae  notae  morbi  evidentes  obser- 
vatse  sunt. 

"  In  duobus  exemplis,  ubi  morbus  ventriculo 
magis  incubuit,  capitis  alFectus,  non  nisi  medio- 
cris  fuit.  Ventriculus  vero  maculis  plagisve  po- 
tius  lividis  notatus  erat,  maxime  circa  regionem 
cardiacam,  in  facie  interna.  In  aliis  locis  quasi 
chemosin,  in  aliis  cineraceam  pulti  subsim^^'^m, 
semisolutam  speciem  exhibuit.  NonnuUis  locis 
tunica  villosa  partim  separata  fuit,  inter  digitos 
tracta  facillime  desquamans.    Ventriculi  cavitas 

fiisci  humoris  aliqiiaiitum  habuit.  Lividae  quo- 
que  maculae  in  tractu  intestinorum  perceptae"  sunt ; 
in  nonnullis  locis  fabrica  naturali  fere  omnino  de- 
structa.  Hepar  valde  auctum,  sanguine  nigro 
repletum,  facile  lacerabile.  Ijienis  quoque  auc- 
tus,  massam  coaguli  referens ;  inter  digitos  fria- 
bilis.  Nulla  in  cavum  abdominis  efFusio ;  nulla 
alia  ex  visceribus,  quid  perpessa  videntur." 


FINIS. 


